**LOČENE DRUŽINE**

7 – letnik

Sem **Ahmad iz Sirije, star sem 7 let.**

Od doma sem z družino zbežal že v začetku leta 2013. Dve leti smo živeli v Libanonu v šotoru. Postavili smo ga postavili na kmetovi zemlji. Včasih je bila to njiva, danes pa tam stoji taborišče. Kmetu smo plačevali najmenino 250 dolarjev na mesec. Nismo imeli ne vode, ne stranišč in tudi denarja nam je vedno bolj primanjkovalo.

Moja največja želja je bila, da bi se vrnili domov. Starši so bili prepričani, da se bodo razmere uredile in se bomo lahko kmalu vrnili v svojo hišo. Vendar se to, ni zgodilo.

Ko so naši sorodniki začeli odhajati proti Evropi, sta tudi moja starša začela razmišljati o tem. Za pot čez morje smo za vsakega od nas plačali tisoč evrov. To je bil ves denar, ki smo ga uspeli zbrati. Potem smo bili odvisni od drugih.

Potovali smo največ peš, včasih tudi z vlakom ali avtobusi. Očeta so velikokrat odpeljali drugam. Vsakič sem se prestrašil, da je to zadnjič, ko ga vidim. Veliko mojih prijateljev je tako ostalo brez staršev.

Ko smo prečkali mejo s Srbijo se je to tudi dejansko zgodilo. Oče ni prišel nazaj. Ne vem, kje je. Mama je bila v skrbeh. Moji dve sestrici sta veliko jokali. Tudi mene je bilo strah, a sem ju poskušal potolažiti in pomagati mami pri skrbi za njiju.

Zato sem tudi sam šel po vodo, ko nam je zmanjkala. Ne vem, kaj se je zgodilo, a jih nisem več našel. Kričal sem mamino ime, vendar mi nihče ni znal pomagati. Ostal sem sam v tej državi, kjer ne znam jezika. Mislim, da mi hočejo pomagati, vendar nikogar ne razumem. Vidim, da so ljudje okoli mene zaskrbljeni, ker ves čas jokam. Pogrešam mamico. Pogrešam tudi očka in moji dve sestrici. Ne vem, če jih bom še kdaj videl.

**POMANJKANJE USTREZNE HRANE IN PITNE VODE**

10 – letnica

**Sem Ralia in stara sem 10 let**. Doma sem iz Afganistana. Na poti sem z mamo in očetom ter starejšim bratom. Hodimo že celo večnost. Mama pravi, da mesec in pol, vendar vem, da to ni res, ker smo na poti že od avgusta. Mama si samo želi, da se mi ne bi zdelo tako dolgo, a tudi na njenem obrazu se vidi utrujenost in zaskrbljenost, ki je kljub dobri volji ne more več skriti. Na poti smo imeli veliko težav in večkrat smo morali prespati pod milim nebom na meji. Tresli smo se od mraza. Vidim, da imajo begunci, ki prihajajo iz Sirije prednost, saj vsi vedo, da pri njih divja vojna. Za Afganistan pa ne vejo, da je tam tudi vojno stanje, ki traja že leta. Razmere so neznosne.

Na poti nam ni nič bolje. Lačni smo. Mama nikoli ne je. Vedno da svojo hrano meni in mojemu 11-letnemu bratu. Oče je na poti tako shujšal, da ga sploh ne bi več prepoznala. Večinoma je tiho. Mama nas bodri in nam vliva upanje. Včasih, ko misli da spim, jo slišim, kako joče. Pred nama z bratom ali pred očetom nikoli ne joče. Vem, da je tudi njo strah.

Utrujena sem. Lačna sem. Ne vem, kdaj bomo lahko spet jedli. Od kar smo na poti jemo samo kruh. Žejna sem. Vsakič sem vesela vode, a ko imamo res dober dan nam včasih kdo prinese mleko ali topel čaj.

Tudi jaz veliko jočem. Pred mamo in bratom in očetom. Strah me je, lačna sem, utrujena sem, zebe me. Nočem zaspati, ker me vedno tlačijo more. Včasih pa sem tako lačna, da se bojim, da bom ponoči umrla in se zaradi lakote nikoli več ne bom zbudila.

**PREKINITEV IZOBRAŽEVANJA;**

11 – letnik

Sem **Mohammed in star sem 11 let.** Doma sem iz Sirije. Z družino sem na poti že 4 leta. 4 leta že nisem hodil v navadno šolo. Nekaj časa sem se udeleževal programov, ki jih je za nas, begunce v Libanonu, zagotvljal UNICEF. To ni čisto prava šola. Učimo se en naravoslovni predmet, en družboslovni, angleščino, eno uro na dan pa smo imeli socialne delavnice, kjer smo se pogovarjali o vojni.

Sedaj že dve leti tudi tega programa ne obiskujem več. Pogrešam matematiko. Ko sem tako utrujen, da komaj hodim, me oče sprašuje poštevanko. Poštevanka je zabavna in mi vliva novih moči. Moj očka pravi, da sem z vsakim korakom, ki ga prehodim, bližje šoli. Napotili smo vse v Nemčijo. Neprestano prejemamo informacije, da moramo pohiteti, ker bodo samo tisti, ki bodo prišli dovolj hitro, sprejeti v Nemčijo. Moji starši se bojijo. Jaz ne vem, kaj naj. Ne vem, česa se bati in ali se moram bati. Ne vem, kaj nas čaka. Zaupam mami in očetu in komaj čakam, da prehodim prag moje nove šole.

**OTROCI BREZ SPREMSTVA**

13 letnik

Sem **Abdul, star sem 13 let**. Doma sem iz Sirije. Ves denar, ki ga je zame zbrala družina in sorodniki v Siriji, sem porabil za trajekt v Atene. Sedaj spim na enem izmed trgov. Vsak dan sem prispe stotine beguncev. Zbiram nove moči za pot proti Nemčiji. Tu preprodajalci preprodajajo ponarejene potne liste in letalske ter avtobusne vozovnice. Potni list bi mi prišel res prav. Svojega sem namreč odvrgel. Želel sem prikriti svojo starost, da me ne bi odpeljali v kakšen center za mladoletne osebe brez spremstva. Potem bi se moja pot končala že kar tu, v Grčiji. Izdajam se, da sem star 18 let. To je namreč edini način, da čim prej pridem v Nemčijo. Vendar me skrbi, ker sedaj ne moram nikomur dokazati, da sem res iz Sirije.

Nekdo mi je ponudil denar v zameno za mojo ledvico. Tako bi lahko kupil ponarejeni potni list. Vendar sem se spomnil očetovih besed, naj bom močan, in naj v življenju ne iščem bližnjic Opozoril me je, da bo veliko ljudi hotelo izkoristiti mojo stisko. Ko bi ga le imel možnost poklicati.

Vem, da bi bil ponosen name in na mojo odločitev. Bolje mi je brez potnega lista in denarja a z zdravo ledvico.

Včeraj sem si uspel izposoditi telefon in poklicati mamo v Sirijo. Lagal sem ji, da sem dobro. Nočem, da jo preveč skrbi. Jokala je. Tudi jaz sem jokal, ko sem odložil telefon. Tako samega se počutim.

Moj cilj je priti na Švedsko. Tam bom povedal vse po resnici, tudi svojo starost. Vem, da je do sedaj že veliko otrok brez spremstva zaprosilo za azil v tej državi. Torej bodo pomagali tudi meni. Do takrat pa si ne morem privoščiti biti otrok.

Sanjam, da bi spet zaspal v postelji in včasih v mislih objemam mojo mlajšo sestro. O prihodnosti raje ne razmišljam, živim iz minute v minuto. Moj cilj je preživeti to minuto.

**OKUŽBA Z NALEZLJIVO BOLEZNIJO ZARADI SLABIH HIGIENSKIH RAZMER;**

Sem **Tamam in stara sem 15 let**. Doma sem iz Sirije.

Na poti smo več kot mesec dni. Razmere so nevzdržne. Počutim se neprijetno, saj potujemo zelo stisnjeni v želežniških vagonih. Toaletni prostori so zakljenjeni. Nikoli nisem nosila rute. A jo sedaj nosim. Sram me je, ker si ne moram oprati las in imam mastne lase. Vmes sem imela menstruacijo. Bilo je zelo neprijetno. Ne vem, kje je mama našla vložke in mokre robčke, da sem s si s tem lahko pomagala. Sram me je, ker so vsi vedeli. Pogrešam čase, ko je bila to le najina skrivnost z mojo mamo. Niti oče ni vedel. Ponovno bom dobila menstruacijo. Upam, da bomo v tem času nekje, kjer bom lahko dobila potrebne stvari. Že sedaj me skrbi, kako bom vprašala za vložke. Sram me je, ker bo zraven gotovo veliko moških. Že en teden razmišljam, kako se v angleščini reče vložkom, da bi to neprijetnost čim bolj elegantno izpeljala in ne bi pritegnila preveč pozornosti.

Tudi sicer so higienske razmere zelo neprimerne. Za 2000 ljudi je nameščenih le 5 premičnih WC-jev. Pa še skupni so, za moške in ženske, in brez vode. Kje naj se umijem? Prejšni teden sem tudi hudo zbolela. Cel teden sem imela visoko vročino in sem hudo kašljala. Mama je hodila počasi z mano. Oče me je včasih celo nesel. Bala sem se, da bom umrla. Zdravnik v nastanitvenem centru mi je povedal, da imam hudo nalezljivo bolezen, vendar ni smrtno nevarna. Rekel mi je, naj pazim in si redno umivam roke. A kako? Vode imamo premalo še za pitje, kaj šele umivanje. Kako naj si torej umijem roke?